Batu kaufela bababiza fa libizo la Jehova bakapiliswa (32)
2 “Hamulize lunaka mwa Sione!+Muhuweleze muhuwo wa ndwa fa lilundu laka lelikenile.Batu kaufela babayahile mwa naha* bangangame,Kakuli lizazi la Jehova lataha!+ Lifakaufi!2 Ki lizazi la lififi, lelinsu,+Lizazi la malu ni la lififi lelinsu,+Sina liseli la masa hapatalala halibenyeza fa malundu.Kunani sicaba sa batu babañata ni babamaata;+Hakusika ba kale ni sicaba sesiswana ni sona,Mi hakusana kuba ni sesiñwi hamulaho wasonaMwa lilimo za masika kaufela.3 Kwapilaa bona kunani mulilo omiza,Mi kwamulaho wabona kunani malimi a mulilo acisa.+Naha ye kwapilaa bona iswana sina simu ya Edeni,+Kono kwamulaho wabona kunani lihalaupa lelisinyehile,Mi hakuna sesikona kubanda.4 Babonahala sina lipizi,Mi bamata sina lipizi za ndwa.+5 Habanze batulaka lingo za malundu, mulumo wabona uswana ni wa likoloi,+Sina mulumo wa mulilo olyakama ocisa mataka.Mulumo wabona uswana inge wa sicaba sesimaata sesiitukiseza ndwa.+6 Kabakala bona, macaba akaikalelwa.Lipata kaufela likasaba.7 Bacaula sina lindwalume,Bapahama limota sina masole,Yomuñwi ni yomuñwi uzwelapili mwa nzila yahae,Mi habakeluhi mwa linzila zabona.8 Habakashani mwa nzila yabona;Yomuñwi ni yomuñwi uzwelapili mwa nzila yahae.Lilwaniso haliwisa* babañwi,Babañwi bona habatuheli kulwana.9 Bamatela mwa muleneñi, bamata fahalimwaa limota.Bapahama fa mandu, bakenela mwa mahaulo sina lisholi.10 Naha yangangama fapilaa bona mi mahalimu aazikinyeha.Lizazi ni kweli liunsufezi,+Mi linaleli halisabenyisa hahulu liseli lazona.11 Jehova ukatumusa kwa linzwi fapilaa mpi yahae,+ kakuli mpi yahae ki yetuna hahulu.+Kakuli yataleleza linzwi la Mulimu ki yamaata;Kakuli lizazi la Jehova ki lelituna mi ki lelisabisa hahulu.+Ki mañi yaka litiyela?”+12 Jehova uize: “Nihaiba ka yona nako ye, mukutele ku na ka lipilu zamina kaufela,+Ka kuitima lico,+ ka kulila, ni ka kubokolola.13 Mupazule lipilu zamina,+ isiñi liapalo zamina,+Mi mukutele ku Jehova Mulimu wamina,Kakuli unani mukekecima* ni sishemo, haakufi kuhalifa+ mi utezi lilato lelisa feli,+Mi ukacinca muhupulo wahae* ka za kozi yanaalela kutahisa.14 Ki mañi yaziba haiba ukakutisa pilu ni kucinca muhupulo wahae*+Ni kumifa mbuyoti,Nubu ya bubeke ni nubu ya zenwiwa ya Jehova Mulimu wamina?15 Hamulize tolombita mwa Sione!Muzibahaze* nako ya kuitima lico; mubize mukopano oipitezi.+16 Mukopanye sicaba; mukenise puteho.+Mupute baana babahulile;* mukopanye banana ni limbututu zeanya.+Munyali azwe mwa muzuzu wahae wa mwahali, mi munyaliwa azwe mwa muzuzu wahae.17 Mwahalaa malibela ni aletare+Baprisita, bona likombwa za Jehova, balila mi babulela, bali:‘Wena Jehova, uutwele makeke sicaba sahao;Usike watahisa kuli saanda sahao sisheununwe,Ka kutuhelela macaba kubabusa.Kiñi sebaka bulelela batu kuli: “Ukai Mulimu wabona?”’+18 Cwale Jehova ukatukufalelwa naha yahaeMi ukabonisa sicaba sahae mukekecima.+19 Jehova ukaalaba sicaba sahae, ali:‘Hamubone, nimilumela bubeke ni waine yenca ni oli,Mi mukakula luli;+Hanisana kutahisa kuli mushubulwe mwahalaa macaba.+20 Nikalelekela batu ba kwa mutulo kwahule ni mina;Nika balundulela mwa naha yeomile ni yeli matota,Mpi yabona ya kwapili* ikatalimela kwa liwate la kwa upa*Mi mpi yabona ya kwamulaho ikatalimela kwa liwate la kwa wiko.*Munko wabona omaswe ukakambama,Munko wo ukazwelapili kukambama;+Kakuli Mulimu ukaeza zetuna ka bona.’21 Wena naha, usike wasaba.Uwabelwe mi utabe, kakuli Jehova ukaeza lika zetuna.22 Musike mwasaba, mina lifolofolo za mwa naheñi,Kakuli mafulisezo a mwa lihalaupa akaba amatala,+Mi likota likabeya miselo;+Kota ya feiga ni kota ya veine likabeya hahulu miselo yazona.+23 Mina bana ba Sione, hamuwabelwe mi mutabe kabakala Jehova Mulimu wamina;+Kakuli ukamifa pula ya maseulo ka tikanyo yeswanela,Mi uka mineliseza pula yeñata,Pula ya maseulo ni pula ya maungulo, sina sapili.+24 Mapulelo akatala bubeke,Mi malubelo akayuboka ka waine yenca ni oli.+25 Mi nika mikutiseza zemusinyehezwi mwa lilimo zeñataZenecilwe ki nziye yezamaya sikutu, nziye yesina mafufa, nziye yebuhali, ni nziye yesinya,Yona mpi yaka yetuna yene nilumile mwahalaa mina.+26 Mukaca lico mi mukakula luli,+Mi mukalumbeka libizo la Jehova Mulimu wamina,+Yamiezelize lika zekomokisa;Sicaba saka hasisana kuswabiswa hape.+27 Mi mukaziba kuli nimwahalaa Isilaele+Ni kuli ki na Jehova Mulimu wamina+—hakuna yomuñwi!Sicaba saka hasisana kuswabiswa hape.28 Hamulaho wa fo, nikasululela moya+ waka kwa batu ba mufuta kaufela,Mi bana bamina babashimani ni babasizana bakapolofita,Baana-bahulu bamina bakalola litolo,Mi micaha bamina bakabona lipono.+29 Mi nihaiba batanga baka babaana ni babasaliNika basululela moya waka mwa mazazi ao.30 Mi nikatahisa zekomokisa* mwa mahalimu ni mwa lifasi,Ili mali, ni mulilo, ni musi+ oyemi nonga.31 Lizazi likaunsufala mi kweli ikafetuha mali+Lizazi la Jehova lelituna ni lelisabisa lisika taha kale.+32 Mi mutu kaufela yabiza fa libizo la Jehova ukapiliswa;+Kakuli bababandukile+ bakaba fa Lilundu la Sione ni mwa Jerusalema, sina mwanaabulelezi Jehova,Bona babapunyuhile bababiziwa ki Jehova.”
lus_Latn ssw_Latn